ΑΠΟΦΑΣΕΙΣ
Αριθμ. 20877/Ζ1
Ρυθμίσεις σχετικά με την εκπαιδευτική διαδικασία των προγραμμάτων σπουδών πρώτου και
δεύτερου κύκλου κατά το εαρινό εξαμήνου του
ακαδημαϊκού έτους 2020-2021.
Ο ΥΦΥΠΟΥΡΓΟΣ
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ
Έχοντας υπόψη:
1. Τις διατάξεις:
α. Του ν. 4009/2011 «Δομή, λειτουργία, διασφάλιση της
ποιότητας των σπουδών και διεθνοποίηση των Ανωτάτων Εκπαιδευτικών Ιδρυμάτων» (Α΄ 195).
β. Του άρθρου πρώτου της από 25.2.2020 Πράξης Νομοθετικού Περιεχομένου (Π.Ν.Π.) «Κατεπείγοντα μέτρα
αποφυγής και περιορισμού της διάδοσης κορωνοϊού»
(Α΄ 42) και ιδίως των περ. στ και ζ της παρ. 2 και της παρ. 4
αυτού, όπως κυρώθηκε με το άρθρο 1 του ν. 4682/2020
(Α΄ 76).
γ. Του άρθρου 12 της από 11.3.2020 Πράξης Νομοθετικού Περιεχομένου «Κατεπείγοντα μέτρα αντιμε-
τώπισης των αρνητικών συνεπειών της εμφάνισης του
κορωνοϊού COVID-19 και της ανάγκης περιορισμού της
διάδοσής του» (Α΄ 55), όπως κυρώθηκε με το άρθρο 2
του ν. 4682/2020 (Α΄ 76).
δ. Της παρ. 3 του άρθρου 36 της από 1.5.2020 Πράξης
Νομοθετικού Περιεχομένου (Π.Ν.Π.) «Περαιτέρω μέτρα
για την αντιμετώπιση των συνεχιζόμενων συνεπειών της
πανδημίας του κορωνοϊού COVID-19 και την επάνοδο
στην κοινωνική και οικονομική κανονικότητα» (Α΄ 90).
2. Το π.δ. 18/2018 «Οργανισμός του Υπουργείου Παιδείας, Έρευνας και Θρησκευμάτων» (Α΄ 31).
3. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α΄ 119).
4. Το π.δ. 2/2021 «Διορισμός Υπουργών, Αναπληρωτών
Υπουργών και Υφυπουργών» (Α΄ 2).
5. Την υπό στοιχεία 169/Υ1/8.1.2021 κοινή απόφαση
του Πρωθυπουργού και της Υπουργού Παιδείας και Θρησκευμάτων «Ανάθεση αρμοδιοτήτων στον Υφυπουργό
Παιδείας και Θρησκευμάτων, Ευάγγελο Συρίγο» (Β΄ 33).
6. Την παρ. 3 του άρθρου 6 της υπό στοιχεία 59181/
Ζ1/19.5.2020 απόφασης του Υφυπουργού Παιδείας και
Θρησκευμάτων «Ρυθμίσεις σχετικά με την εκπαιδευτική
διαδικασία των προγραμμάτων σπουδών πρώτου και
δεύτερου κύκλου, τη διενέργεια κλινικών και εργαστηριακών ασκήσεων, την πρακτική άσκηση φοιτητών και
τη διεξαγωγή των εξετάσεων κατά το εαρινό εξάμηνο
του ακαδημαϊκού έτους 2019-2020» (Β΄ 1935).
7. Την υπό στοιχεία 115744/Ζ1/4.9.2020 κοινή απόφαση των Υπουργών Οικονομικών, Ανάπτυξης και Επενδύ-
σεων, Προστασίας του Πολίτη, Παιδείας και Θρησκευμάτων, Εργασίας και Κοινωνικών Υποθέσεων, Υγείας,
Πολιτισμού και Αθλητισμού και Εσωτερικών «Λειτουργία
των Ανώτατων Εκπαιδευτικών Ιδρυμάτων (Α.Ε.Ι.) και μέτρα για την αποφυγή διάδοσης του κορωνοϊού COVID-19
κατά τη λειτουργία τους» (Β΄ 3707).
8. Την υπό στοιχεία 132695/Ζ1/2.10.2020 απόφαση
του Υφυπουργού Παιδείας και Θρησκευμάτων «Ρυθμίσεις σχετικά με την οργάνωση της εκπαιδευτικής διαδι-
κασίας των προγραμμάτων σπουδών δεύτερου κύκλου
των Α.Ε.Ι. κατά το χειμερινό εξάμηνο του ακαδημαϊκού
έτους 2020-2021» (Β΄ 4383)
9. Την υπό στοιχεία Δ1α/Γ.Π.οικ.9147/10.12.2021 κοινή
απόφαση των Υπουργών Οικονομικών, Ανάπτυξης και
Επενδύσεων, Προστασίας του Πολίτη, Εθνικής Άμυνας,
Παιδείας και Θρησκευμάτων, Εργασίας και Κοινωνικών
Υποθέσεων, Υγείας, Περιβάλλοντος και Ενέργειας, Πολιτισμού και Αθλητισμού, Δικαιοσύνης, Εσωτερικών, Με-
τανάστευσης και Ασύλου, Υποδομών και Μεταφορών,
Ναυτιλίας και Νησιωτικής Πολιτικής και Αγροτικής Ανάπτυξης και Τροφίμων «Έκτακτα μέτρα προστασίας της
δημόσιας υγείας από τον κίνδυνο περαιτέρω διασποράς
του κορωνοϊού COVID-19 στο σύνολο της Επικράτειας
για το διάστημα από την Πέμπτη 11 Φεβρουαρίου 2021
έως και τη Δευτέρα 1η Μαρτίου 2021» (Β΄ 534).
10. Την υπό στοιχεία Φ.1/Γ/103/20728/Β1/23.2.2021
βεβαίωση της Γενικής Διεύθυνσης Οικονομικών Υπηρεσιών του Υπουργείου Παιδείας και Θρησκευμάτων,
σύμφωνα με την οποία η έκδοση της παρούσας απόφασης δεν προκαλεί δαπάνη σε βάρος του κρατικού
προϋπολογισμού, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Φεβρουαρίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 722
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 722/24.02.2021
Άρθρο 1
Εκπαιδευτική διαδικασία κατά το εαρινό εξάμηνο του
ακαδημαϊκού έτους 2020-2021
Η παροχή διδακτικού έργου του άρθρου 31 του
ν. 4009/2011 (Α΄ 195) προς τους φοιτητές των προγραμμάτων σπουδών πρώτου και δεύτερου κύκλου των Ανω-
τάτων Εκπαιδευτικών Ιδρυμάτων (Α.Ε.Ι.) πραγματοποιείται αποκλειστικά με τη χρήση μέσων εξ αποστάσεως
εκπαίδευσης (σύγχρονη και ασύγχρονη) καθ’ όλη τη διάρκεια του εαρινού εξαμήνου του ακαδημαϊκού έτους
2020-2021 και έως την ολοκλήρωσή του.
Εξαιρούνται όσοι παρακολουθούν κλινικές, πρακτικές
και εργαστηριακές ασκήσεις, όπως ρυθμίζονται στην
εκάστοτε κοινή υπουργική απόφαση για τα έκτακτα μέτρα προστασίας της δημόσιας υγείας από τον κίνδυνο
περαιτέρω διασποράς του κορωνοιού COVID-19.
Άρθρο 2
Ενέργειες των οργάνων των Α.Ε.Ι. για το εαρινό εξάμηνο του ακαδημαϊκού έτους 2020-2021
1. Για την ομαλή διεξαγωγή και ολοκλήρωση της εκπαιδευτικής διαδικασίας σύμφωνα με τις εκάστοτε ανάγκες
των προγραμμάτων σπουδών πρώτου και δεύτερου κύκλου των Α.Ε.Ι., και αποκλειστικά για το εαρινό εξάμηνο
του ακαδημαϊκού έτους 2020-2021:
α) ο αριθμός των εβδομάδων διδασκαλίας οι οποίες
πραγματοποιήθηκαν σε ένα μάθημα δύναται να είναι
μικρότερος από δεκατρείς (13) πλήρεις εβδομάδες διδασκαλίας, αλλά σε καμία περίπτωση μικρότερος από
δέκα (10), υπό την προϋπόθεση ότι στο εν λόγω χρονικό
διάστημα έχει υλοποιηθεί το σύνολο των διδακτικών
ωρών, όπως αυτές προβλέπονται στο κάθε πρόγραμμα
σπουδών,
β) η χρονική διάρκεια του εξαμήνου μπορεί να παραταθεί για χρονικό διάστημα μεγαλύτερο από δύο (2)
εβδομάδες, κατά παρέκκλιση των παρ. 5, 6 και 7 του άρθρου 33 του ν. 4009/2011 (Α΄ 195), του ισχύοντος Ορ-
γανισμού του Α.Ε.Ι., του ισχύοντος Κανονισμού του κάθε
Προγράμματος Σπουδών και κάθε άλλης κανονιστικής
απόφασης των οργάνων του Α.Ε.Ι.
2. Η απόφαση ως προς την ακριβή χρονική διάρκεια
του εαρινού εξαμήνου του ακαδημαϊκού έτους 20202021, τη μείωση του αριθμού των εβδομάδων διδασκα-
λίας για ένα ή περισσότερα μαθήματα ή την παράταση
του εαρινού εξαμήνου του ακαδημαϊκού έτους 20202021 για κάθε πρόγραμμα σπουδών σύμφωνα με τα
οριζόμενα στην παρ. 1, λαμβάνεται από τον Πρύτανη
του οικείου Α.Ε.Ι., κατόπιν αιτιολογημένης εισήγησης
του Προέδρου του Τμήματος σε περίπτωση προγραμμάτων σπουδών πρώτου κύκλου ή του Διευθυντή του
Προγράμματος Μεταπτυχιακών Σπουδών (Π.Μ.Σ.) σε
περίπτωση προγραμμάτων σπουδών δεύτερου κύκλου.
Η απόφαση αναρτάται στο πρόγραμμα «ΔΙΑΥΓΕΙΑ».
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 23 Φεβρουαρίου 2021
Ο Υφυπουργός
ΕΥΑΓΓΕΛΟΣ ΣΥΡΙΓΟΣ

[Source: 20210200722.pdf | Tokens: 5853]